“O‘zbekiston havo yo‘llari” milliy aviakompaniyasi “Uralskiye avialinii” bilan Namangan-Yekaterinburg-Namangan havo liniyasini birgalikda ekspluatatsiya qilish borasida kelishuvga erishdi. Bu haqda milliy aviakompaniya matbuot xizmati xabar qildi. Kod-shering borasidagi kelishuv doirasida 31 dekabrdan e’tiboran O‘zbekiston milliy aviatashuvchisi Namangan-Yekaterinburg-Namangan yo‘nalishi bo‘yicha “Uralskiye avialinii” reyslari uchun chiptalar sotishni yo‘lga qo‘ygan. Parvozlar haftasiga bir marta payshanba kunlari Airbus 320 laynerlarida amalga oshiriladi.